
Dette dokument er udarbejdet i samarbejde mellem Haderslev, Aabenraa, Tønder og Sønderborg Kommune og beskriver en række krav til de digitale løsninger, kommunerne anskaffer. Disse krav er stillede for at sikre en stabil og sikker drift af løsningerne. Dertil ønsker kommunerne også, at deres løsninger er tidssvarende og ensartede, blandt andet hvad infrastrukturmodellering og brugerstyring angår. 
Dette dokument rummer de grundlæggende krav, kommunerne stiller til digitale løsninger. De gælder uanset om løsningen er simpel eller kompleks – og uanset hvor data befinder sig. Der findes særskilte bilag til øvrige typer af løsninger. 
Dokumentet er inddelt i følgende kategorier:
1 IT-miljø
2 Datakilder og –integrationer
3 Informationssikkerhed
4 Sikkerhed og brugerstyring
5 Service og support
6 Rapportering
7 Arkivering og statistik
Hver kategori begynder med mere almene forhold og skrider fremad mod mere specifikke forhold. De enkelte punkter er markerede med rødt, hvis de kræver nærmere redegørelse af leverandøren. Punkter der er ufravigelige og dermed til leverandørens orientering og eventuelle tilpasning er markerede med grønt.
Kommunerne ønsker i videst muligt omfang at bakke op om anvendelsen af den fælleskommunale infrastruktur. Det præger indholdet i bilaget, men har navnlig konsekvenser for:
· Bruger- og rettighedsstyring, som kommunen kræver, foregår centralt og helst ved hjælp af de fælleskommunale systemer, tidligere støttesystemerne. Læs evt. nærmere i det særskilte bilag om single sign-on.
· Datatræk af for eksempel person- og virksomhedsdata, som kommunen kræver, foregår via autoritative registre, helst via Serviceplatformen eller Datafordeleren.
· Integrationer mellem fagsystemer og kommunens ERP-system, også kendt som økonomisystem, som ikke må være tegnede efter leverandørers egne infrastrukturmodeller, således omlægninger og leverandørskift er enklest for alle parter.
Kommentarer til dokumentet modtages gerne, så det kan gøres så brugbart og opdateret som muligt.

Kategori 1, IT-miljø
1.1: ☐ Ja, vi har læst og lever op til kravet
Leverandøren skal levere følgende dokumentation i digital form i forbindelse med leverancen af løsningen:
* Arkitekturbeskrivelse af løsningen
* Driftshåndbog omfattende de områder, der involverer kommunerne
* Brugermanual til løsningen
* Teknisk dokumentation af udstillede snitflader
* Dokumentation af den rolle-/rettighedsmodel der anvendes af løsningen, herunder roller og rollebeskrivelse
Der ønskes dertil en beskrivelse af håndteringen af fejlrettelser og versionsstyring.
Den leverede dokumentation skal løbende holdes opdateret, så den afspejler den version af løsningen som anvendes af kommunen.
Leverandørens bemærkninger skrives her
1.2: ☐ Ja, vi har læst og lever op til kravet
Systemers arkitektur skal muliggøre en smidig tilpasning af systemet i tilfælde af ændringer i lovgivning og arbejdsprocesser.
Leverandørens eventuelle bemærkninger kan skrives her
1.3: ☐ Ja, vi har læst og lever op til kravet
Løsningen må ikke forudsætte brugen af en specifik hardwareleverandørs produkter. 
Der ønskes en beskrivelse af leverandørens krav til brugerens platform, hvis disse er relevante. 
· CPU-krav:
· RAM-krav:
· Harddiskplads:
· Andet, f.eks. krav til skærmanvendelse (opløsning) eller netværkskrav:
Leverandørens bemærkninger skrives her


1.4: ☐ Ja, vi har læst og lever op til kravet
Leverandøren skal beskrive applikationens krav til:
· Runtimes:
· Hardware:
· Drivere:
· Kontorpakker:
· Andet:
Leverandørens bemærkninger skrives her
1.5: ☐ Ja, vi har læst og lever op til kravet
Der skal foretages sikkerhedskopiering af data fra løsningen, som muliggør genskabning af data og genetablering af løsningen. 
Kommunernes minimumskrav er, at der foretages sikkerhedskopiering én gang i døgnet. Den daglige sikkerhedskopiering gemmes i 30 dage. Sikkerhedskopieringen skal indrettes sådan, at den seneste foretagne er tilgængelig et år efter eksempelvis ophør med anvendelsen af en løsning. Sikkerhedskopier skal opbevares krypteret.
Leverandørens bemærkninger skrives her
1.6: ☐ Ja, vi har læst og lever op til kravet
Hvis det aftales i forbindelse med kontraktindgåelsen, for eksempel ved sammensætning af en kravspecifikation, at løsningen skal kunne tilgås via mobile enheder, skal løsningen understøtte de her formulerede krav.
Leverandøren bedes først særskilt markere, at det er aftalt, at løsningen skal kunne tilgås via mobile enheder.
Leverandørens bemærkninger skrives her
Løsningen skal som følge heraf understøtte håndtering af mobile enheder (Mobile Device Management). Dette medfører primært, at installation og konfiguration, for eksempel af sikkerhedsniveau, sker herigennem, det vil sige at den mobile enhed – samt løsningen – ikke må indebære begrænsninger heraf. Såfremt løsningen ikke understøtter alle gængse mobilteknologier, bedes dette anført. 
I det omfang løsningen baserer sig på anden teknologi end installerbare apps, f.eks. mobil-optimerede browserløsninger, bedes dette noteret særskilt.
Leverandørens bemærkninger skrives her


1.7: ☐ Ja, vi har læst og lever op til kravet
Hvis løsningen forudsætter, at der skal foretages installation og/eller opdatering på bruger-PC'ere, må afviklingen af installation og/eller opdatering ikke forudsætte, at brugere har udvidede rettigheder på deres PC’ere. 
Installation og opdatering skal således kunne styres centralt og uden brugerinteraktion. MSI-format foretrækkes.
1.8: ☐ Ja, vi har læst og lever op til kravet
Løsningen skal basere sig på gængs Windows-teknologi og Microsoft-praksis. Såfremt løsningen gør brug af plug-ins eller makroer skal disse gøre brug af anerkendt Microsoft-praksis og være certificerede. COM-plugins tillades ikke.
Løsningen må ikke kræve installation af yderligere tredjeparts-frameworks, herunder Java, medmindre disse er helt indkapslede i den leverede løsning.
Løsningen skal kunne afvikles på en flerbruger-platform som f.eks. VDI eller Citrix.
Leverandørens eventuelle bemærkninger kan skrives her
1.9: ☐ Ja, vi har læst og lever op til kravet
Løsningen må ikke forhindre automatisering af arbejdsgange, eksempelvis ved brug af RPA-værktøjer, medmindre der er love og regler som kræver personlig databehandling.
Leverandørens eventuelle bemærkninger kan skrives her
1.10: ☐ Ja, vi har læst og lever op til kravet
De snitflader der udstiller kommunens data skal være versionsstyrede, herunder at såvel snitflader som datastruktur skal være fastlagte, og ændringer til disse herunder:
* At data ændrer format eller struktur
* At adgang til data ophører 
begge skal varsles med mindst 6 måneders varsel.
Hermed forstås, at kommunen har en varslingsperiode på 6 måneder til at tilpasse egne integrationer til disse snitflader. Leverandøren kan vælge at drifte flere versioner af snitfladerne samtidig for at understøtte dette krav.
Leverandørens eventuelle bemærkninger kan skrives her


1.11: ☐ Ja, vi har læst og lever op til kravet
Løsningen skal kunne anvendes uafhængigt af det til enhver tid implementerede security software, herunder antivirus og firewalls.
Løsningen må ikke begrænse installationen af løbende Windows-opdateringer, herunder sikkerhedsopdateringer.
Leverandørens eventuelle bemærkninger kan skrives her
1.12: ☐ Ja, vi har læst og lever op til kravet
Leverandøren skal dokumentere hvilke tilgængelighedsfunktioner løsningen tilbyder, hvilket bl.a. kan gøres ved at henvise til relevante dele af WCAG-retningslinjerne.
Leverandørens bemærkninger skrives her
1.13: ☐ Ja, vi har læst og lever op til kravet
Der skal foretages maskinel registrering (logning) af alle anvendelser af personoplysninger. Registreringen skal mindst indeholde oplysning om tidspunkt, bruger, type af anvendelse og angivelse af den person, de anvendte oplysninger vedrørte, eller det anvendte søgekriterium.
Dette omfatter, men er ikke begrænset til
* Alle forsøg på login, hvad end de lykkedes eller fejler
* Alle adgange til systemets snitflader (f.eks. fra andre it-systemer), hvad end de lykkedes eller ej
* Alle adgange til følsomme data, med sporbarhed til hvem der tilgik data
* Alle autorisationsfejl mod eksterne systemer, herunder afvisninger pga. forkerte/udløbne akkreditiver
* Alle tilgange til systemet foretaget af leverandøren, herunder hvilke data som leverandøren har haft adgang til.
Leverandørens eventuelle bemærkninger kan skrives her
1.14: ☐ Ja, vi har læst og lever op til kravet
Sikkerhedsloggen skal som minimum opbevares i 6 måneder, hvorefter den skal slettes. Systemer underlagt et særligt behov kan opbevare loggen i op til 5 år.
Løsningen skal samtidig sikre, at systemlogs slettes på tilsvarende måde, og at det er konfigurerbart, hvor langt tid systemloggen opbevares. Løsningen skal muliggøre udvekslingen af logs med centraliseret log-løsning. 



1.15: ☐ Ja, vi har læst og lever op til kravet
I det omfang løsningen gemmer følsomme data lokalt på en mobil enhed, f.eks. til offlineanvendelse, skal løsningen sikre disse data. Det bør oplyses, hvis det forventes at ske via kommunens Mobile Device Management-løsning, jf. krav 1.6.
Leverandørens bemærkninger skrives her
Det indbefatter at sikre, at kun autoriserede brugere kan tilgå data, også i offline tilstand, samt at data slettes fra enheden efter endt anvendelse, når data ikke længere opfylder et arbejdsbetinget formål eller maksimalt 30 dage.
Leverandørens bemærkninger skrives her
1.16: ☐ Ja, vi har læst og lever op til kravet
Kommunerne anvender Microsoft Office 2016 og Microsoft 365. Disse samt fremtidige versioner skal som minimum understøttes.
Alle Microsoft 365 opdateringscyklus skal være understøttet (Current Channel, Monthly Enterprise Channel og Semi-Annual Enterprise Channel). 
Leverandørens eventuelle bemærkninger kan skrives her
1.17: ☐ Ja, vi har læst og lever op til kravet
I det omfang løsningen anvendes fra en web-browser, skal løsningen som minimum være understøttet, i prioriteret rækkefølge, af nedenstående browsere, og som minimum i seneste og næstseneste version:
* Microsoft Edge 
* Google Chrome 
* Mozilla Firefox
Skal løsningen anvendes fra mobile enheder, skal løsningen understøtte nedenstående browsere, og som minimum i seneste og næstseneste version:
* Safari
* Google Chrome
* Microsoft Edge
Leverandørens eventuelle bemærkninger kan skrives her


1.18: ☐ Ja, vi har læst og lever op til kravet
Leverandører kan ikke få adgang til at distribuere mail fra en løsning via kommunernes overordnede domæne, for eksempel notifikations- eller påmindelsesmail.
Denne distributionsform øger risikoen for, at kommunernes domæne registreres som sortlistet af maildistributører, så mailkommunikation af betydning – herunder intern – ikke fordeles korrekt.
Det er af betydning for kommunernes, at mailkommunikation distribueres med tidssvarende og korrekt kryptering. SSL-kryptering og TLS 1.0 og 1.1 er ikke tidssvarende. Kommunerne kræver derfor, at mailkommunikation distribueres med TLS 1.2-kryptering eller nyere.
Leverandørens eventuelle bemærkninger kan skrives her

Kategori 2, Datakilder og integrationer
2.1: ☐ Ja, vi har læst og lever op til kravet
Kommunen ejer de data, der skabes i løsningen. 
Leverandørens eventuelle bemærkninger kan skrives her
2.2: ☐ Ja, vi har læst og lever op til kravet
Leverandøren skal dokumentere hvilke eksterne systemer løsningen kan integreres til og som måtte være af interesse for kommunen.
Leverandørens bemærkninger skrives her
2.3: ☐ Ja, vi har læst og lever op til kravet
De data, der er ejet af kommunen, skal udstilles af løsningen via dokumenterede snitflader, der gør det muligt for Kommunen at trække data ud til andre forretningsformål.
Disse snitflader skal basere sig på gængs teknologi (REST, SOAP, AMQP eller tilsvarende) og udstille strukturerede data (JSON, XML, CSV eller tilsvarende).
Leverandørens eventuelle bemærkninger kan skrives her
2.4: ☐ Ja, vi har læst og lever op til kravet
Løsningen må ikke kræve oprettelse og vedligehold af organisations- og medarbejderdata som kommunen allerede udstiller som autoritative data via tilgængelige snitflader.
Løsningen må ikke kræve at organisatoriske data, herunder enheder, brugere, adresser/kontaktoplysninger oprettes og vedligeholdes i løsningen.
Leverandøren af løsningen skal i stedet anvende de autoritative kilder til data der udstilles af kommunen. De autoritative organisationsdata er udstillet via den fælleskommunale rammearkitektur, dvs. fælleskommunalt organisationssystem, samt via kommunens lokale organisationskomponent.
Løsningen må gerne indeholde kopier af de autoritative data af performancemæssige hensyn, samt berige disse lokale data med yderligere systemspecifikke oplysninger, der ikke findes i de autoritative registre.
Leverandørens eventuelle bemærkninger kan skrives her


2.5: ☐ Ja, vi har læst og lever op til kravet
I det omfang løsningen anvender reference- og grunddata, herunder men ikke begrænset til
* CVR-oplysninger
* CPR-oplysninger
* BBR-oplysninger
* Adresseoplysninger (DAR- oplysninger)
skal de autoritative data hentes via Serviceplatformen eller Datafordeleren.
Leverandørens eventuelle bemærkninger kan skrives her
2.6: ☐ Ja, vi har læst og lever op til kravet
Løsningen skal kunne integrere og udveksle forretningshændelser med andre systemer, som beskrevet i den fælleskommunale rammearkitektur  
Integration mellem systemer bør ske via:
* Den fælleskommunale Serviceplatform, herunder Beskedfordeleren
* Eventuelt en lokal beskedfordeler
Leverandørens eventuelle bemærkninger kan skrives her
2.7: ☐ Ja, vi har læst og lever op til kravet
I det omfang løsningen anvender data der kan hentes fra den fælleskommunale Fordelingskomponent, der er tilgængelig på Serviceplatformen, skal løsningen tilgå disse data via denne infrastruktur, frem for andre metoder.
Hvis løsningen tilgår data, der er tilgængelige via Fordelingskomponenten, men gør dette via andre kanaler, kan kommunen ikke blive bedt om at afholde eventuelle omkostninger i forbindelse med denne integration.
Leverandørens eventuelle bemærkninger kan skrives her


2.8: ☐ Ja, vi har læst og lever op til kravet
Såfremt der ikke er tale om et dokumentbærende fagsystem, skal løsningen, i det omfang den producerer sagsjournaler, dokumenter eller andre data, der skal opbevares, understøtte integration til kommunens ESDH-system, så disse data kan opbevares her.
Løsningen kan vælge at udstille snitflader til udlæsning af disse data, så ESDH-systemet selv kan hente dem, eller løsningen kan have en egentlig integration til ESDH- systemet.
Hvis dette krav ikke overholdes, vil kommunen ikke have et samlet overblik over de sagsjournaler, dokumenter m.m., som produceres i kommunens sagsbehandlingssystemer.
Leverandørens eventuelle bemærkninger kan skrives her
2.9: ☐ Ja, vi har læst og lever op til kravet
Borger.dk er en portal, hvor borgere kan fremsøge oplysninger om offentlig service. 
I visse tilfælde skal selvbetjeningsløsninger kunne integreres med borger.dk. Leverandøren bedes anføre, hvis dette er tilfældet for løsningen samt bekræfte, at krav, der er gældende for integration med borger.dk, er opfyldt.
Leverandørens bemærkninger skrives her
2.10: ☐ Ja, vi har læst og lever op til kravet
Kommunernes primære skriftlige kommunikationsmiddel med borgerne er Digital Post. Løsningen skal gøre det nemt at vælge dette kommunikationsmiddel.
Kommunerne anvender Digital Post, fordi det er et sikkert og krypteret kommunikationsmiddel, som baserer sig på kommunikation direkte til borgere og virksomheders valgte visningsklient. Både Digitaliseringsstyrelsen og borger.dk stiller information til rådighed om dette.
Det er væsentligt at understrege, at ”almindelig” mailkommunikation – gennem Outlook eller en webmail, fortrinsvis via SMTP – ikke er at sidestille med Digital Post.
Leverandørens eventuelle bemærkninger kan skrives her
2.11: ☐ Ja, vi har læst og lever op til kravet
Afsendelse eller modtagelse af Digital Post skal foretages via Serviceplatformens integrationer. Dette skal ske ved hjælp af de relevante integrationer, herunder – men ikke begrænset til – SF 1601 og SF 1606. Digitaliseringskataloget rummer supplerende informationer om disse under kategorierne ”borgerkontakt” og ”beskedfordeling”.
Afsend post-integrationen (SF1601) er af særlig væsentlig betydning, da den understøtter afsendelse af Digital Post, hvor alle variabler ved MeMo-formatet understøttes.
Løsningen skal som minimum understøtte følgende variabler ved MeMo-formatet:
· Forsendelsestype. Ved typen Digital Post skal der specificeres indhold af meddelelsen.
· Identificerende nummer
· Afsender-identifikation
· Modtager-identifikation
Kan en meddelelse besvares, skal den tillige mærkes med:
· Kontaktpunkt, det vil sige en svarpostkasse.
· Et unikt id (UUID) som sikrer, at der kan skabes og bevares en korrespondancestruktur, ikke ulig sporbarheden i sammenhængende Outlook-mailkorrespondancer.
Leverandørens eventuelle bemærkninger kan skrives her

3.1: ☐ Ja, vi har læst og lever op til kravet
Kommunerne tager udgangspunkt i god data skik, bedste praksis og lovgivning indenfor informationssikkerhed. Kommunen følger principperne i ISO-standarden. 
Indgår behandling af persondata i løsningen skal der udarbejdes relevante aftaler, herunder fx en databehandleraftale og aftale om videregivelse. Kommunerne følger Datatilsynets anbefalinger til aftaler.
Leverandøren forpligter sig derudover til at understøtte kommunernes tilsyn på baggrund af vurderet kritikalitet baseret på kommunernes risikovurdering samt at hændelsesnotifikationen sker maksimalt 24 timer efter hændelsen.
3.2: ☐ Ja, vi har læst og lever op til kravet
Løsningen skal til enhver tid overholde gældende lovgivning, herunder Databeskyttelsesforordningen (GDPR Regulation (EU) 2016/679), Databeskyttelsesloven samt gældende lovgivning indenfor domæneområdet.
Dette inkluderer også sletning af data i løsningen, i henhold til lovgivningens krav om dette. Herunder sletning af back-ups.
Leverandørens eventuelle bemærkninger kan skrives her

Særligt væsentligt er punkterne 3.2.1 - 3.2.5 nedenfor, som også vil indgå i den databehandleraftale, som udarbejdes mellem kommuner og leverandør, for at være juridisk bindende.
3.2.1: ☐ Ja, vi har læst og lever op til kravet
Kommunerne tillader ikke overførsel af data til usikre tredjelande. Dette betyder i praksis, at data ikke kan overføres til lande udenfor Den Europæiske Union eller Det Europæiske Økonomiske Samarbejdsområde. Datatilsynet anser dog nogle få lande, per februar 2023 tolv lande, heriblandt Storbritannien og Schweiz, som sikre tredjelande. Den aktuelle oversigt kan indhentes på Datatilsynets hjemmeside.
Opmærksomheden henledes på, at dataoverførsler i forbindelse med support- og udviklingsarbejde heller ikke kan foretages til usikre tredjelande.
Leverandørens eventuelle bemærkninger kan skrives her
3.2.2: ☐ Ja, vi har læst og lever op til kravet
De snitflader, der udstiller kommunens data, skal kunne anvendes til at lave et udtræk på en given borger, så kommunen kan overholde borgerens krav om at få indsigt i, hvilke data kommunen har registreret på borgeren jf. GDPR Regulation (EU) 2016/679. 
Alternativt skal løsningen kunne danne en sådan rapport i printbart format (PDF, Word eller tilsvarende).
Leverandørens eventuelle bemærkninger kan skrives her
3.2.3: ☐ Ja, vi har læst og lever op til kravet
Løsningen skal være beskyttet mod sikkerhedsbrud og sikkerhedsmæssige sårbarheder i bred forstand. Kommunerne kræver, at leverandøren af løsningen iagttager den internationale standard for graduering af kendte sikkerhedsmæssige sårbarheder, kaldet CVSS, eller lignende.
CVSS graduerer sikkerhedsmæssige sårbarheder på en skala fra 0 til 10. Denne graduering publiceres blandt andet på det amerikanske handelsministeriums institut for standardisering og teknologis (NIST), hjemmeside. 
Leverandøren skal holde sig ajour med og prioritere ud fra denne standard, orientere kommunen om mulige sårbarheder og vederlagsfrit udbedre disse.
Leverandørens bemærkninger skrives her
3.2.4: ☐ Ja, vi har læst og lever op til kravet
Når løsningen behandler fortrolige eller følsomme personoplysninger, skal der foretages passende foranstaltninger for beskyttelse af personoplysninger baseret på kommunernes risikovurdering, herunder pseudonymisering og kryptering.
3.2.5: ☐ Ja, vi har læst og lever op til kravet
Leverandøren forpligter sig til at udarbejde en dataflow-kortlægning for løsningen, hvor alle faser i behandlingen af persondata beskrives fra dataindhentning til dataanvendelse og ophør med databehandlingen.
3.3: ☐ Ja, vi har læst og lever op til kravet
Leverandøren skal sikre, at løsningen overholder kravene i NIS2-direktivet (Network and Information Security Directive). Leverandøren skal kunne dokumentere overholdelsen af kravene og fremlægge relevant dokumentation ved anmodning fra kommunen.
Leverandørens bemærkninger skrives her

Kategori 4, Sikkerhed og brugerstyring
4.1: ☐ Ja, vi har læst og lever op til kravet
Alle snitflader udstillet af løsningen, hvad enten der er tale om services (REST, SOAP, FTP, MQ, osv.), eller der er tale om web-browser baserede brugergrænseflader, skal være sikrede med TLS eller tilsvarende teknologi (fx HTTPS, SFTP og lignende).
Forbindelser skal være konfigurerede, så de overholder retningslinjerne fra Datatilsynet, og leverandøren skal kunne dokumentere at opsætningen er udført korrekt. Fx kan man for HTTPS endpoints anvende SSL Labs valideringsværktøj, og trække en rapport der viser, at man opnår en score på A eller højere.
Alle informationer, der sendes ind eller ud af løsningen, skal sikres på passende vis, f.eks. ved anvendelse af kryptografiske protokoller eller fysisk sikring af data under transport.
Leverandørens eventuelle bemærkninger kan skrives her
4.2: ☐ Ja, vi har læst og lever op til kravet
I kommunerne anvendes Single Sign-On (herefter SSO) som adgangsstyring til IT-systemer. Til SSO anvendes i dag Kombit’s fælleskommunale adgangsstyring (herefter benævnt som FKA). Sekundært kan anvendes Azure Single Sign On eller Active directory Federation Services (herefter benævnt som ADFS).
Løsningen skal understøtte SSO til kommunernes brugerstyring. Løsningen må dermed ikke indeholde egen brugerstyring, eksempelvis heller ikke oprettelse eller vedligehold af brugerrettigheder i løsningens administrationsmodul.
Hvor det er nødvendigt, jf. risikovurderinger og generelt setup, anvendes multi factor authentication (MFA) i kommunerne. Løsningen skal derfor understøtte brugen af MFA.
I kommunerne anvendes en eller flere af nedenstående 2-faktor muligheder:
· OS2Faktor
· MitID
·  SoloID
· Microsoft Authenticator 
· SMSPasscode
· DUO
· I begrænset omfang FIDO2, via YubiKey
Der er udarbejdet et særskilt bilag, som beskriver de detaljerede krav til single sign-on. Dette kan rekvireres ved kommunerne.
Leverandørens eventuelle bemærkninger kan skrives her
4.3: ☐ Ja, vi har læst og lever op til kravet
Løsningen skal gøre brug af standard firewall porte (eksempel på standardporte kunne være TCP-443) Leverandøren bedes anføre hvilken port, løsningen gør brug af, i feltet nedenfor.
Leverandørens bemærkninger skrives her


[bookmark: _Toc72394503]Kategori 5, Service og support
5.1: ☐ Ja, vi har læst og lever op til kravet
Leverandøren skal i sit tilbud estimere det forventede ressourcetræk hos kommunen i forbindelse med organisatorisk implementering af løsningen.
Dette dækker bl.a.
* Ressourcetræk hos kommunens it- og driftsorganisation til integrationer, drift, servere, adgange m.m.
* Ressourcetræk hos kommunens ansatte til afklaringer, test, kurser m.m.
* Ressourcetræk på projektledere/projektkoordinatorer
Leverandørens bemærkninger skrives her
5.2: ☐ Ja, vi har læst og lever op til kravet
Løsningens brugergrænseflade skal være responsiv og understøtte brugernes arbejde uden unødig ventetid.
Leverandørens eventuelle bemærkninger kan skrives her
5.3: ☐ Ja, vi har læst og lever op til kravet
Løsningen skal kunne imødekomme en øget belastning i form af flere brugere, flere kald, mere data og flere integrationer, ved at kunne skalere både vertikalt og horisontalt, så løsningens performance ikke forringes.
Leverandørens eventuelle bemærkninger kan skrives her


[bookmark: _Toc72394504]Kategori 6, Rapportering
6.1: ☐ Ja, vi har læst og lever op til kravet
Leverandøren skal dokumentere hvilke standardrapporter der kan trækkes fra løsningen.
Leverandørens bemærkninger skrives her
6.2: ☐ Ja, vi har læst og lever op til kravet
Løsningen skal understøtte at data leveres i struktureret format via fil-transport mekanismer, så kommunerne kan læse data ind i eget data warehouse, og anvende disse som datagrundlag for lokal rapportering.
Formatet for dataudtrækket skal være veldokumenteret, og ændringer i form af:
* nye formater for dataudtrækket
* stop for levering af data
skal varsles med mindst 2 måneder, så kunden kan nå at foretage de nødvendige tilpasninger i behandlingen af dette udtræk.
Leverandørens eventuelle bemærkninger kan skrives her
6.3: ☐ Ja, vi har læst og lever op til kravet
I det omfang at leverandøren kræver, at kommunens medarbejdere eller konsulenter hyret af kommunen, skal certificeres, uddannes eller andet, for at kunne anvende løsningens brugergrænseflade og/eller API’er, skal dette fremgå tydeligt af leverandørens tilbud. 
Dette inkluderer eventuelle omkostninger forbundet med certificeringen.
Leverandørens bemærkninger skrives her


[bookmark: _Toc72394505]Kategori 7, Arkivering og statistik
7.1: ☐ Ja, vi har læst og lever op til kravet
I det omfang, at løsningen er bevaringspligtig ifølge den til enhver tid gældende arkivlovgivning, forpligter leverandøren sig til at kunne udarbejde en arkiveringsversion efter retningslinjerne i bekendtgørelse nr. 128 af 12. februar 2020. Såfremt løsningen indeholder bevaringspligtige data, men enten ikke kan arkiveres efter nævnte bekendtgørelse eller det viser sig at være arkivfagligt uhensigtsmæssigt, så forpligter leverandøren sig til at bistå med alternative løsningsmuligheder, så kommunerne kan leve op til sine arkivmæssige forpligtigelser.
I forbindelse med fejl i udtræk eller andre tekniske problemer, skal leverandøren udbedre disse forhold uden beregning. Eventuelle genafleveringer eller tilrettelser, som er en forventelig del af arkiveringsprocessen, må heller ikke resultere i yderligere omkostninger for kommunerne. 
Afleveringsprocessen anses først for afsluttet, når modtagende arkiv har godkendt arkiveringsversionen.
Leverandørens eventuelle bemærkninger kan skrives her
7.2: ☐ Ja, vi har læst og lever op til kravet
Løsningen skal understøtte kommunens forpligtelser i forhold til statistiske formål, herunder overholde de krav, Danmarks Statistik stiller til leverancer af it-systemer til kommuner.
Leverandørens eventuelle bemærkninger kan skrives her

